Z A P I S N I K
 
18. sjednice Vijeća Mjesnog odbora Mlinovi,
održane u četvrtak 24. studenoga 2022.
u MO Mlinovi, Jahorinska 5,
s početkom u 20.00 sati 
 

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Gordan Vergles, član Vijeća
Marko Erdeljac, član Vijeća
Zlatko Domljan, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća.
             Potpredsjednica Vijeća MO Mlinovi snima sjednicu o čemu su nazočni obaviješteni. 
             Predsjednik Vijeća MO Mlinovi daje na glasanje zapisnik sa 17. sjednice koji je jednoglasno prihvaćen.
             Predsjednik Vijeća MO Mlinovi daje na glasanje predloženi dnevni red 18. sjednice koji je jednoglasno prihvaćen.  

DNEVNI RED:

1. [bookmark: _GoBack]Tekuća problematika 
1. Pitanja, prijedlozi i obavijesti


1) Tekuća problematika 

1.1. Predsjednik Vijeća se na početku sjednice ispričao jer nije poslao obavijest ostalim članovima VMO Mlinovi o polaganju vijenca 18. studenoga ispred zgrade mjesne samouprave  Jahorinska 5 povodom obilježavanja dana sjećanja na žrtve Domovinskog rata i Dan sjećanja na žrtve Vukovara i Škabrnje.
 
1.2. Predsjednik Vijeća izvještava nazočne da je dobio naputak da se temperatura u prostorijama mjesne samouprave (na razini Grada) treba smanjiti do 21 stupanj u cilju štednje na svim razinama.

1.3. Predsjednik Vijeća izvještava nazočne, na temelju informacija kojima raspolaže, zašto još do sada nije realizirano postavljanje spomenika poginulim i nestalim braniteljima Domovinskog rata sa područja Mlinova. Napominje da su financijska sredstva za spomenik osigurana u proračunu za 2022. godini (cca 300.000 kn) i da su sve dozvole ishođene. VMO Mlinovi je u više navrata tražilo povratnu informaciju u vezi kašnjenja s realizacijom spomenika a Gradska četvrt Podsljeme je slala požurnice Gradu. Predsjednik Vijeća je prema uputi Grada prikupio suglasnosti i napisao zahtjev prema Povjerenstvu za ploče za označavanje imena ulica i trgova, spomenike, skulpture, spomen-ploče i sakralna obilježja. Spomenuto Povjerenstvo se od osnivanja niti jednom nije sastalo i nije se službeno očitovalo. Povjerenstvo se trebalo sastati u svibnju 2022. godine a prema zadnjoj raspoloživoj informaciji sjednica Povjerenstva trebala bi biti održana u mjesecu studenom. Povjerenstvo treba izglasati odobrenje za spomenik nakon čega će biti raspisan natječaj za javnu nabavu za odabir izvođača radova. Udruge branitelja javile su se i ponudile pomoć oko kontaktiranja Povjerenstva i povratne informacije oko sazivanja sastanka. 

Zbog navedenog osigurana sredstva za spomenik u 2022. godini vjerojatno neće biti utrošena za planiranu aktivnost već će biti preraspoređena za kapitalne investicije u Gradskoj četvrti Podsljeme. Planom za 2023. godinu treba ponovo osigurati sredstva za spomenik. 

1.4. Na znanje članovima Vijeća, Predsjednik Vijeća vezano uz telefonske pozive stanovnika ponavlja problematiku neredovitog odvoza žutih vreća u Durmitorskoj ulici. Navodno zbog parkiranih automobila oko frizerskog salona s obje strane ulice kamion čistoće ne može proći. 

Predlaže se da stanovnici sami riješe taj problem u međusobnog dogovoru (na kojoj strani ulice da se svi parkiraju) jer će u suprotnome komunalni redar doći i napisati kazne svim parkiranim automobilima u cijeloj Durmitorskoj ulici.


Sjednica završena u 20:28 sati.
Klasa: 024-08/22-003/2327
Urbroj: 251-13-11-2/003-22-2
U Zagrebu, 24. studenoga 2022.


                 Zapisnik sastavila:
	Silva Vresk, potpredsjednica Vijeća   
                                                                                
	    







                                                                                                               Predsjednik Vijeća
Mjesnog odbora Mlinovi
                                                                                                            Sendi Numan





